Súkromné gymnázium (Košice, Katkin park 2)

Súkromné gymnázium Katkin park je gymnázium, ktoré sa nachádza v mestskej časti Západ mesta Košice. Je zároveň prvé súkromné gymnázium na východnom Slovensku. V roku 2011 Súkromné gymnázium Katkin park, ako prvá škola na Slovensku, zaviedla výučbu s laptopmi. Gymnázium má taktiež vybudovanú spoluprácu s Fakultou materiálov, metalurgie a recyklácie Technickej univerzity v Košiciach. Dejiny 6. septembra 1994 bolo Gymnázium založené pod názvom Súkromné gymnázium a Súkromná odborná škola – cestovný ruch. 1995 – Zavedené prvé školské rádio KAPA. 1996 – Obnova školy. 1998 – Pri škole bol postavený tenisový kurt. 1999 – Založený školský časopis FOCUS, pristavená viacúčelová športová hala. 2006 – Študijné zameranie rozšírené o päťročné anglické bilingválne štúdium. 2008 – Založenie Študentského parlamentu. 2009 – Uzatvorenie partnerstva s rakúskou strednou školou v Salzburgu. 2011 – Realizácia projektu „S notebookom je všetko lepšie“, ktorý nahradil učebnice prenosnými počítačmi. 2017 – Otvorenie študijného programu aplikovaná informatika. Referencie Externé odkazy Oficiálna stránka gymnázia